En delvis lam mand blev mandag aften efterladt i en kammerats bil på Fyrvænget i Hirtshals. I stedet gik den 46-årige kammerat på druktur i byen. Den 46-årige blev så fuld, at han på et tidspunkt havde sat sig ind i en anden bil, og var blevet anholdt af politiet. Han kom først i tanke om sin lamme kammerat den følgende formiddag kl. 7., hvor han ringede til politiet for at finde ud af hvor bilen egentlig befandt sig. Politiet vidste godt hvor bilen og den lamme kammerat befandt sig, en borger havde kort forinden hjulpet den delvis lamme mand ud af bilen efter et ufrivilligt ophold på 11 timer. om de to stadig er kammerater endnu, melder historien intet om.

Opsummering:
Delvis lam mand måtte sidde 11 timer alene i en bil, kammeraten var gået på druk og havde glemt alt om sin passager i bilen.